ব্রহ্মাস্ত্রর রেকর্ড ভাঙল পাঠান, যা বললেন আলিয়া
বক্স অফিসে রীতিমতো ঝড় তুলছে পাঠান। একের পর এক রেকর্ড ভেঙে দিচ্ছে সিনেমাটি। ছয় দিনে ছবিটি প্রায় ৬০০ কোটির ব্যবসা করে ফেলেছে। 







মঙ্গলবার এ ছবির সফলতা নিয়ে মুখ খুললেন আলিয়া ভাট ও বরুণ ধাওয়ান। তারা এ ছবিটিকে বলিউডের সব থেকে বড় ব্লকব্লাস্টার বলে অ্যাখ্যা দিয়েছে।




জি সিনে অ্যাওয়ার্ড অনুষ্ঠানে আলিয়া ও বরুণকে একসঙ্গে পারফরম করতে দেখা যাবে। এ অ্যাওয়ার্ড অনুষ্ঠানের প্রেস কনফারেন্স অনুষ্ঠিত হয়। সেখানে পাঠানের বিষয় নিজের মতামত জানান আলিয়া। বক্স অফিসে ব্রহ্মাস্ত্র ছবির রেকর্ড ভেঙে দিয়েছে পাঠান, সেই বিষয়ে নিজের মতো জানান তিনি।
তিনি বলেন, একজন শিল্পী হিসেবে তাদের মধ্যে এত বিভেদ থাকে না। 
ছবির বিরোধীদের বিষয় কথা বলতে গিয়ে আলিয়া বলেন, আমার মনে হয় না আমাদের মধ্যে এতটা আগ্রাসন। আমরা কাজ করতে পেরেই ধন্য, আমরা আমাদের স্বপ্ন নিয়ে বাঁচি, এটিই যথেষ্ট। আমি মনে করি, আমরা দর্শকদের কাছে নিজেদের সমর্পণ করি, আর এর পর তারা আমাদের নিয়ে, আমাদের বিষয়ে যা খুশি ভাবতে বা বলতে পারেন। আমরা যতক্ষণ তাদের বিনোদন দেওয়ার কাজ করছি, ততক্ষণ সেটি ভালোভাবে করার চেষ্টা করব।
পাঠানের বিষয়ে অভিনেত্রী বলেন, এ ইন্ডাস্ট্রির একজন হয়ে ভীষণ খুশি। কারণ পাঠান কেবল ব্লকব্লাস্টার ছবি নয়; বরং এটি ভারতীয় সিনেমার সব থেকে বড় ব্লকব্লাস্টার ছবি। আমার মনে হয় সবার অন্তত একবার করে এ ছবিটার জন্য হাততালি দেওয়া উচিত। এমন মুহূর্তের জন্য আমরা কৃতজ্ঞ। এবং প্রার্থনা করি এ মুহূর্তগুলো যেন বারবার ফিরে আসে, স্থায়ী হয়।
এক সাংবাদিক যখন অভিনেত্রীকে তার ছবি এবং পাঠানের তুলনা করে বলেন যে পাঠান ব্রহ্মাস্ত্রর সব রেকর্ড ভেঙে দিয়েছে। এ বিষয়ে অভিনেত্রী বলেন, সব ছবির উচিত সব ছবির রেকর্ড ভাঙা। আমি ভীষণ খুশি এতে।
আলিয়া ভাট অভিনীত ব্রহ্মাস্ত্র পার্ট ওয়ান: শিবার পরিচালনা করেছিলেন অয়ন মুখোপাধ্যায়। এ ছবিতে অমিতাভ বচ্চন, রণবীর কাপুর, নাগার্জুন, মৌনি রায় প্রমুখকে দেখা গিয়েছিল। ছবিটি বিশ্বজুড়ে ৪২৫ কোটি টাকা আয় করেছে।

বক্স অফিসে রীতিমতো ঝড় তুলছে পাঠান। একের পর এক রেকর্ড ভেঙে দিচ্ছে সিনেমাটি। ছয় দিনে ছবিটি প্রায় ৬০০ কোটির ব্যবসা করে ফেলেছে।